Մարիա Պորոշինա

Մարիա Միխայլովնա Պորոշինա (, ), կինոյի և թատրոնի ռուս դերասանուհի։

Կենսագրություն 
Մարիա Պորոշինան ծնվել է 1973 թվականի նոյեմբերի 1-ին Մոսկվայում։ Հայրը՝ Միխայիլ Պորոշինը, եղել է «Берёзка» պարի անսամբլի արտիստ, ծնունդով Սվերդլովսկի մարզի Պոլևսկոյ քաղաքից։ Մայրը՝ Նատալյա Կրասնոյարսկայան, եղել է Մեծ թատրոնի մնջախաղի անսամբլի ռեժիսոր և պրոֆեսիոնալ երգչուհի, Ռուսաստանի վաստակավոր արտիստ (1999), ծնվել է Կիևում։ Մարիա Պորոշինայի ծնողներն ամուսնալուծվել ենРодители Марии развелись, մայրն ամուսնացել է դերասան Դմիտրի Նազարովի հետ։ Մարիա Պորոշինան սովորել է № 59 (ներկայում՝ № 1286) ֆրանսերենի խորացվծ ուսուցմամբ դպրոցում, զբաղվել երաժշտությամբ, գեղարվեստական մարմնամարզությամբ, պարով («Берёзка» անսամբլ)։

Դպրոցն ավարտելուց հետո Մարիա Պորոշինան ընդունվել է Մոսկվայի գեղարվեստական ակադեմիական թատրոնի դպրոց-ստուդիա, սակայն երկրորդ կուրսից հետո դուրս է մնացել և ընդունվել Շչուկինի անվան թատերական բարձրագույն ուսումնարան (Մ. Պանտելեևայի կուրս), որն ավարտել է 1997 թվականին։

Մարիա Պորոշինան վարել է «Шире круг» հեռուստահաղորդումը, խաղացել ժամանակակից ու դասական հեղինակների ստեղծագործությունների բեմադրություններում, որոնց թվում նաև «На Покровке» թատրոնում Սերգեյ Արցիբաշևի ղեկավարությամբ։ 2000 թվականին կատարել է իր նորամուտը Սերգեյ Վինոգրադովի «LA TEATR» թատերական ընկերության բեմում՝ կատարելով Քլոեի դերը «Օրերի փրփուրը» բեմադրության մեջ։

Իր կինոկարիերան Մարիա Պորոշինան սկսել է հեռուստասերիալներում կատարած ոչ մեծ դերերով։ Ճանաչման է արժանացել «Բրիգադա» (2002) սերիալում կատարած Թամարայի դերի և «Միշտ ասա «միշտ» (, 2003) սերիալում կատարած գլխավոր դերի շնորհիվ։ Հետագայում նա կատարել է գլխավոր դերեր «Չորրորդ ցանկությունը» (, 2003) ֆիլմում և Տիմուր Բեկմամբետովի «Գիշերային պահակախումբ» (, 2004) ֆանտաստիկ կինոնկարում և նրա շարունակությունում՝ 2005 թվականին թողարկված «Ցերեկային պահակախումբ» () ֆիլմում։

Անձնական կյանք 
 Ամուսին (չգրանցված ամուսնություն) – Գոշա Կուցենկո, ծանոթացել են Մոսկվայի գեղարվեստական ակադեմիական թատրոնի դպրոց-ստուդիայի ընդունելության քննությունների ժամանակ, միասին ապրել են հինգ տարի,
 Դուստր՝ Պոլինա Կուցենկո (ծնվել է 1996 թվականին), նկարահանվել է «Դեպի սիրտը տանող ճանապարհին» () էպիզոդիկ դերում, «Փոխհատուցում» ֆիլմում Քրիստինայի դերում և «Վերջին ոստիկանը» () ֆիլմում Յուլյա Դիվովայի դերում։
 Ամուսին՝ Իլյա Դրևնով,
 Դուստր՝ Սերաֆիմա Դրևնովա (ծնվել է 2005 թվականի սեպտեմբերի 27-ին),
 Դուստր՝ Ագրաֆենա Դրևնովա (ծնվել է 2010 թվականի փետրվարի 18-ին),
 Դուստր՝ Գլաֆիրա Դրևնովա (ծնվել է 2016 թվականի փետրվարի 3-ին)։

Պարգևներ 
 2008 – «Ոսկե արծիվ» մրցանակ «Կնոջ լավագույն դերակատարում հեռուստատեսությունում» («Դեպի սիրտը տանող ճանապարհին», )

Արվեստ

Դերեր թատրոնում 
 1997 – «Հեդդա Գաբլեր», Հենրիկ Իբսեն – Հեդդա
 1997 – «Աղքատությունն արատ չէ», Ալեքսանդր Օստրովսկի – մայր
 1997 – «Ստվեր», Եվգենի Շվարց – Արքայադուստր
 1999 – «Ռևիզոր» – Թագուհի
 1999 – «Տղամարդ կնոջ համար» – Մադլեն
 1999 – «Մկների քաղաքը» – Մուկ
 2000 – «Օրերի փրփուրը» (Բ. Վիան) – Քլոե
 2007 – «Հիանալի տղամարդ» – Յուլյա
 «Վտանգավոր կապեր» – Սեսիլ
 «Venus» – Անաիս Նին
 «Առլեկին», ռեժիսոր՝ Սերգեյ Ալդոնին
 2009 – «Մի բաժակ ջուր», ռեժիսոր՝ Սերգեյ Ալդոնին – թագուհի Աննա (Մոսկվայի Ստանիսլավսկու անվան ռուսական դրամատիկական թատրոն)
 «Իդեալական կին» – Քրիստինա Նիկոլաևնա Տրուբեցկայա
 «Սիրո դաս ֆրանսերենով» – սիրուհի
 «37 բացիկ» – Էվելին (մայր)
 «Տղամարդը հողաթափերով» – Աննա
 «Տրուֆալդինո» – Բեատրիչե
 «Կրքի տարածք» – մադամ դե Տուրվել
 «Կինը սեր որոնելիս» – Ֆլորա
 «Անավարտ սիրավեպ» – Իլզա

Ֆիլմագրություն

Հեռուստասերիալներ

Ծանոթագրություններ

Արտաքին հղումներ 
 Интервью Марии Порошиной  для сайта Наш Фильм 
 

Ռուս դերասանուհիներ
Բորիս Շչուկինի անվան թատերական ինստիտուտի շրջանավարտներ
«Ոսկե արծիվ» մրցանակի դափնեկիրներ
Ռուս կինոդերասանուհիներ
Թատրոնի դերասանուհիներ
Ռուս հեռուստատեսային դերասանուհիներ